Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5774

(3) A Bizottság megállapítja az 1986. március 1-jétől a Közösségen belül beszerzett olyan áruk Közösségen belüli kereskedelmére vonatkozó rendelkezéseket, amelyekbe a gyártás során a következőket építették be: – olyan termékek, amelyekre nem vetették ki a jelenlegi Közösségben vagy Portugáliában azokra alkalmazandó vámokat vagy azokkal azonos hatású díjakat, vagy amelyek esetében az ilyen vámokat vagy díjakat teljesen vagy részlegesen visszatérítették, – olyan meződadasági termékek, amelyek nem felelnek meg a jelenlegi Közösségben vagy Portugáliában a szabad mozgásba bocsátáshoz előírt feltételeknek12. E rendelkezések elfogadása során a Bizottság figyelembe veszi az ezen okmányban a jelenlegi Közösség és Portugália közötti vámok eltörlésére, valamint a Portugál Köztársaság által a közös vámtarifa fokozatos alkalmazására vonatkozóan megállapított szabályokat és a közös agrárpolitikával összefüggő rendelkezéseket.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes